भुटकुन बाबू काल्हिए कहने छलखिन आ कहथिन कि बाजिते-बाजिते भुभुआ गेलखिन - ' हमरा त' एलोपैथ सँ बेशी फैदा होमियोपैथ सँ भेल । '
आत्मस्वीकृति ,आत्मालोचना आ ज्ञानप्राप्तिक संक्षिप्त कथाक अंत सामान्य नइ रहै ,एकर अंत मे ई निष्कर्ष आ शिक्षा सेहो छलै कि जिनका बच्चा बहुत दिनक श्रमक बादो नइ भ' रहल छैन हुनका जल्दी सँ जल्दी नीक डाक्टर सँ देखेबाक चाही ।
 आ हम ई ज्ञानक ह्रदयंगम करिते ऐ जंजाल मे फंसलौ कि जल्दी सँ जल्दी एकटा बगल वाली सारि आ सरहोजि कें डाक्टरक नाम आ पता पहुंचा दी ,फेर ई संकोच कपार पर बैसि गेल कि हमरा सँ के पूछलक कि हम बताबियै ओकरा । फेर ईहो धियान मे आयल कि कहीं एहन कुनो बीमारी होइ जेकर ईलाजे नइ होए तखन फेर कत्ते लाज वला बात हेतै या फेर एहन कुनो बात जेकरा बताबै मे हुनका संकोच होए । ई सोचिते-सोचिते सासुर सँ विदा भ' गेलियइ ,काल्हिए गाम सँ निकलबो के छलै ने । 